
Број: 073-10-2098/2026-08						Датум: 30. 6. 2026. године 

П Р Е Г Л Е Д
активности Службе Повереника за информације од јавног значаја
и заштиту података о личности у јуну 2026. године 

I.  Статистика предмета   

У јуну 2026. године, Служба Повереника је примила укупно 1388 предметa и то:    

1. 981 предмет у вези са приступом информацијама,
1. 249 предмета у вези са заштитом података о личности, 
1. 33 предмета који се односе на процесуирање прекршаја у обе области деловања Повереника,
1. 125 предмета који су се односили на обe области деловања и рад Службе Повереника.

Број решених предмета током овог месеца је укупно 1383 (775 - приступ информацијама,  464 - заштита података, 11 - процесуирање прекршаја, 133 – хармонизација, сарадња, едукација и сертификација и извештавање у обе области деловања Повереника). 

Према расположивој евиденцији броја позива, остварено је 1490 контаката ради пружања помоћи органима власти у погледу подношења годишњих извештаја Поверенику и регистрацијом на Портал за подношење годишњих извештаја, као и приликом регистрације у Јединствени информациони систем информатора о раду и приликом израде информатора о раду. Позиви су се односили и на пружање помоћи грађанима и руковаоцима података о личности у вези са применом Закона о заштити података о личности и предметима у раду и помоћи органима власти и грађанима у вези са остваривањем права на слободан приступ информацијама.

Решени предмети:

А. Област доступности информација од јавног значаја

· Решено је 395 жалби, од чега су 23 жалбе изјављене на донета решења о одбијању/одбацивању захтева тражиоца информације, а остале жалбе су због непоступања органа по захтеву за приступ информацијама од јавног значаја или одбијања захтева без доношења решења, 
· дато је 37 мишљења о примени Закона о слободном приступу информацијама од јавног значаја,
· 163 захтева за информацијама је преусмерено другим органима власти уз консултацију и обавештење тражилаца информација, а које је Служба примила од других органа који не располажу траженом информацијом или од тражилаца информација, а информације се односе на  рад других органа, 
· Обрађено је 20 предмета који су се односили на спровођење мера за унапређење јавности рада органа у вези са утврђивањем статуса органа јавне власти, примедбама и сугестијама које се односе на регистрацију у Јединствени информациони систем информатора о раду, као и израду информатора о раду и регистрацију на Портал за достављање годишњих извештаја Поверенику и помоћ приликом достављања истих, као и спровођења других мера за унапређење јавности рада. У оквиру ових предмета Повереник је донео 2 решења – управне мере, у погледу обавезе израде Информатора о раду, 
· 156 одговора Управном суду поводом управног спора,
· Одговорено је на 3 представке,
· 1 предлог за управно извршење у ком је поступак обустављен. У оквиру ових предмета донета су и 2 решења о извршењу.
 
Од укупно решених 395 жалби, 234 жалби је било неосновано или са формалним недостацима, па су по њима донете следеће одлуке:

· 13 решења о одбијању жалби као неоснованих,
· 164 жалби је одбијено ради заштите јавног интереса и заштите права других
· 57 жалби је одбачено из формалних разлога.

Преосталу 161 жалбу која је била основана, Повереник је решио на следећи начин:
 
· у 9 предмета наложено је органу власти да омогући приступ траженој информацији, 
· у 14 предмета поништено је решење органа власти и наложено органу власти да омогући приступ траженој информацији, 
· у 21 предмету наложено је поступање по захтеву, 
· у 7 предмета је поништена одлука органа власти и предмет враћен на поновни поступак, 
· у 69 предмета обустављено је даље вођење поступка јер је орган власти у међувремену, након интервенције Повереника, поступио по захтеву за приступ информацији, 
· у 40 предмета обустављено је даље вођење поступка, јер су жалиоци одустали од жалби,
· у 1 случају су усвојени трошкови поступка.

Б. Област заштите података о личности

1. Дато je 40 мишљења у вези са заштитом података о личности;
1. Решена је 21 притужба због повреде права, на следећи начин: 11 решења којима се налаже руковаоцима да поступе по захтеву, 3 решења којим се притужба одбија као неоснована, 2 решења о обустави поступка због накнадног поступања руковаоца и 5 решења о одбачају притужбе;
1. Окончанo је 179 инспекцијских надзора над спровођењем и извршавањем Закона о заштити података о личности. У оквиру инспекцијског надзора Повереник је донео 5 корективих мера којима је изрекао 5 мера опомене руковаоцима, 65 обавештења о предстојећем инспекцијском надзору и 8 одговора подносиоцима представки поводом којих је покренут инспекцијски надзор;
1. Одговорено је на 116 представки у вези са заштитом података о личности;
1. Дато је 6 одговора на тужбе поднете Управном суду;
1. Обрађене су 72 евиденције о лицима за заштиту података о личности;
1. 1 страно привредно друштво обавестило је Повереника о именовању представника у складу са ЗЗПЛ; 
1. 7 обавештења Поверенику о повреди података о личности
1. Обрађене су 4 контролне листе;
1. У 18 случајева дата је сагласност Комисији за нестале бебе.

В. Предмети који се односе на процесуирање прекршаја 

· издат је 1 прекршајни налог због кршења одредби ЗСПИЈЗ, у 2 предмета је наступила застара, а у једном предмету није било прекршаја; 
· дато је 7 обавештења. 

Г. Предмети који се односе на обе области деловања и рад Службе Повереника

· 25 представки које се односе на питања која нису из надлежности Повереника по којима је достављен одговор подносиоцу или/и прослеђене су надлежним органима на надлежност, уз обавештење подносиоцу, 
· поступано је по 9 захтева за информацијама од Повереника, 
· поступано је по 30 захтева у вези са информацијама о предмету,
· 19 предмета из области домаће и међународне сарадње, 
· Дато је 9 саопштења за јавност,
· 9 извештаја,
· 16 остало,
· Дата су 4 мишљења на нацрте закона и др. опште акте,
· Обрађено је 11 предмета који су се односили на обуке које држи Повереник,
· 1 иницијатива.

II. Друге активности и догађаји 

[bookmark: _Hlk173402176]Повереник

· Повереник Милан Мариновић и заменица Повереника Сања Унковић учествовали су на радионици посвећеној односу слободног приступа информацијама од јавног значаја и заштиту података о личности, која је од 1. до 4.6.2026. године одржана у Талину, Естонија.
· Повереник Милан Мариновић и заменица Повереника Сања Унковић учествовали су у раду седнице Европског одбора за заштиту података која је одржана у периоду од 08. до 11.06.2026. године у Бриселу;
· Повереник за информације од јавног значаја и заштиту података о личности Милан Мариновић присуствовао је првом обележавању Дана државних службеника који је, у организацији Министарства државне управе и локалне самоуправе одржан у Палати Србија у Београду 22.06.2026.године.

Конференције/догађаји

· Дана 1.6.2026. године представница Повереника је учествовала на панел дискусији Serbia and the European Union: Geopolitics and EU Values – in Tension or in Tandem?, у организацији Europe House;
· Дана 9.6.2026. године представница Повереника је учествовала на радионици „Унапређење приступа информацијама о животној средини“ коју је Мисија ОЕБС-а у Србији организвоала у сарадњи са Повереником за информације од јавног значаја и заштиту података о личности;
· 12.06.2026. године представницa Повереника учествовала на састанаку Радне групе за израду Закона о вештачкој интелигенцији;
· 12.06.2026. године представник Повереника учествовао је у раду радионице  Безбедност у доба вештачке интелигенције, напредна заштита и новитети на ЕСЕТ платформи;
· Дана 25.6.2026. године представница Повереника је учествовала на конференцији „Дигитализација са поверењем: заштита података у пољопривреди и усклађивање са европским стандардима“ коју је организовао People – Центар за друштво и технологију у сарадњи са Саветом за паметну пољопривреду ПКС – Привредне коморе Београда и Групацијом за саветовање и трансфер знања Привредне коморе Србије и Институтом за примену науке у пољопривреди;
· 25.06.2026. године представнице Повереника присуствовале Радионици „TAIEX Multi-country Workshop on the alignment with the EU Digital Markets Act (DMA)“, у организацији Европске комисије у хибридном формату.
Међународна сарадња

· Дана 8.6.2026. године представница Повереника је учествовала на online  Виртуелном отвореном форуму GPA. На састанку су представљени  предлози за развој и измену GPA стратегије и нова интернет страница форума.

Европске интеграције

· Дана 16.6.2026. године Министарству правде је достављено мишљење на Нацрт извештаја о владавини права у делу који се односи на надлежност Повереника а информације од јавног значаја и заштиту података о личности.

· [bookmark: _Hlk202271302]Министарству спорта дато је мишљење на Предлог закључка којим се усваја текст Споразума о стадиону за финалну утакмицу УЕФА Лиге Европе™ 2028/2029;
· Министарству правде дато је мишљење на Протокола о размени података у поступку постављења браниоца по службеној дужности у прекршајном поступку малолетним лицима;
· Министарству унутрашњих послова дато је мишљење на Нацрт закона о оружју и муницији;
· Министарству заштите животне средине дато је мишљење на Нацрт закона о интегрисаном спречавању и контроли загађивања животне средине.

Обуке

· 2-3.6.2026. ЗЗПЛ обукa за локалну самоуправу у сарадњи са СКГО, Велико Градиште (18 лица);
· 5.6.2026. ЗЗПЛ вебинар  за ЛЗП основних школа Мачванског округа (19 лица).

